Държавен вестник, бр. 6, 2026 г., стр. 86

СТР.  86	
Д Ъ Р Ж А В Е Н  В Е С Т Н И К 	
БРОЙ  6
 
ръчни колички, транспортни ленти или други средства за вътрешнозаводски транспорт; подрежда 
и съхранява суровини и допълнителни материали в складови помещения, осигурявайки 
правилното им разположение и достъпност; захранва и отвежда суровини, материали, 
полуфабрикати, готова продукция, отпадъци – ръчно или механизирано, при обслужване на 
технологичен процес. 
Подготовка на суровини и материали: извършва визуална преценка на суровините за 
наличие на замърсявания, повреди или отклонения във външния вид, които могат да повлияят на 
качеството на крайния продукт; извършва измервания на тегло, размер или консистенция на 
суровините, използвайки основни измервателни уреди или методи; почиства суровините от 
замърсявания, използвайки методи като измиване, пресяване или ръчно отстраняване на 
нежелани частици; извършва първична ръчна или полумеханизирана обработка на суровини, 
материали и полуфабрикати като разопаковане, нарязване, белене или други операции, 
подготвяйки ги за следващите етапи на преработка; подготвя (сглобява) потребителски и 
транспортни опаковки. 
Влагане на суровини в производството: под ръководство на технолога, по-опитни 
работници или ръководители участва в процесите на влагане на суровини в производството, като 
изпълнява конкретни задачи; наблюдава и зарежда машини и съоръжения, свързани с използване 
на плодове и зеленчуци в производството. Влагането на суровини в машини и съоръжения се 
извършва под ръководство и не предполага обслужване на машината в цялостния ѝ смисъл. 
Хигиена и санитаризация: извършва почистване, миене и дезинфекция на площадки, 
складови помещения, дворни пространства, производствени и санитарно-битови помещения, 
както и на машини, апарати и съоръжения в преработката на плодове и зеленчуци; разделно 
сортира и събира вторични суровини (вторични продукти) и отпадъчни материали. 
Разфасоване и опаковане: участва в разфасоването и опаковането на полуфабрикати и 
готова продукция; работи с цифрови устройства (електронни везни, етикетиращи системи и др.) 
при маркиране на разфасовани материали и продукция. 
Намаляване на хранителните загуби (превенция на разхищението на хранителни ресурси): 
прилага принципи за ефективно използване на суровини и полуфабрикати с цел минимизиране на 
отпадъците по време на първичната обработка и съдейства за разделното събиране на отпадъци. 
Устойчиви практики: работи съобразно принципите на устойчивото производство, 
прилагайки практики за пестене на вода, енергия и други ресурси. 
Работа с цифрови устройства: използва електронни везни, етикетиращи системи, основни 
контролни панели и други цифрови устройства, които се използват при маркиране на разфасовани 
материали и продукция. 
Особености на професията за първа степен на квалификация: 
Работно време: възможна е работа на смени, включително нощни смени, особено в предприятия 
с непрекъснато производство. Работата може да бъде и на фиксиран график през деня.  
Работна среда: работата често се извършва в производствени помещения, където може да 
има шум, вибрации, прах и специфични миризми, свързани с преработката на плодове и 
зеленчуци. Необходимо е носене на работно облекло и лични предпазни средства.  
Повторяемост на дейностите: голяма част от работата е рутинна и повторяема, изискваща 
прецизност и внимание към детайла при изпълнение на стандартизирани процедури.